CELEX: 62019CN0767
Language: el
Date: 2019-10-17 00:00:00
Title: Υπόθεση C-767/19: Προσφυγή της 17ης Οκτωβρίου 2019 – Ευρωπαϊκή Επιτροπή κατά Βασιλείου του Βελγίου

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/24
            
         
      Προσφυγή της 17ης Οκτωβρίου 2019 – Ευρωπαϊκή Επιτροπή κατά Βασιλείου του Βελγίου
      (Υπόθεση C-767/19)
      (2020/C 10/33)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: O. Beynet, Y. G. Marinova)
      
         Καθού: Βασίλειο του Βελγίου
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι το Βασίλειο του Βελγίου παρέβη τις υποχρεώσεις που υπέχει από την οδηγία 2009/72/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ (1), και από την οδηγία 2009/73/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 2003/55/ΕΚ (2), καθόσον παρέλειψε να μεταφέρει προσηκόντως στο εθνικό δίκαιο:
                  
                              —
                           
                           
                              το άρθρο 9, παράγραφος 1, στοιχείο α', των οδηγιών 2009/72/ΕΚ και 2009/73/ΕΚ,
                           
                        
                              —
                           
                           
                              το άρθρο 37, παράγραφος 4, στοιχεία α' και β', της οδηγίας 2009/72/ΕΚ και το άρθρο 41, παράγραφος 4, στοιχεία α' και β', της οδηγίας 2009/73/ΕΚ,
                           
                        
                              —
                           
                           
                              το άρθρο 37, παράγραφοι 6, στοιχεία α', β' και γ', και 9, της οδηγίας 2009/72/ΕΚ και το άρθρο 41, παράγραφοι 6, στοιχεία α', β', και γ', και 9, της οδηγίας 2009/73/ΕΚ,
                           
                        
                              —
                           
                           
                              το άρθρο 37, παράγραφος 10, της οδηγίας 2009/72/ΕΚ και το άρθρο 41, παράγραφος 10, της οδηγίας 2009/73/ΕΚ·
                           
                        
            
                  —
               
               
                  να καταδικάσει το Βασίλειο του Βελγίου στα δικαστικά έξοδα.
               
            
         Ισχυρισμοί και κύρια επιχειρήματα
      
      Η προσφυγή έχει ως αντικείμενο την πλημμελή μεταφορά στο Βέλγιο των οδηγιών 2009/72 και 2009/73 που αφορούν, αντιστοίχως, την εσωτερική αγορά ηλεκτρικής ενέργειας και την εσωτερική αγορά φυσικού αερίου. Οι εν λόγω οδηγίες περιέχουν, μεταξύ άλλων, διατάξεις σχετικά με τον πραγματικό διαχωρισμό μεταξύ της διαχειρίσεως των δικτύων μεταφοράς ηλεκτρικής ενέργειας και φυσικού αερίου αφενός, και των δραστηριοτήτων προμήθειας και παραγωγής αφετέρου, προκειμένου να προληφθεί ο κίνδυνος δυσμενούς διακρίσεως κατά την εκμετάλλευση του δικτύου. Οι εν λόγω οδηγίες προβλέπουν επίσης, προς επίτευξη των σκοπών τους οποίους καθορίζουν, τη δημιουργία ανεξαρτήτων εθνικών ρυθμιστικών αρχών.
      H Επιτροπή φρονεί ότι η εκ μέρους του Βασιλείου του Βελγίου μεταφορά των οδηγιών στο εθνικό δίκαιο είναι ανεπαρκής ως προς δύο ουσιώδη στοιχεία, ήτοι τη δημιουργία πλήρους διαχωρισμού της ιδιοκτησίας και τις διατάξεις σχετικά με τις αρμοδιότητες και με την ανεξαρτησία της εθνικής ρυθμιστικής αρχής.
      
         (1)  ΕΕ 2009, L 211, σ. 55.
      
         (2)  ΕΕ 2009, L 211, σ. 94.